
	Jautājums
	Atbilde

	1.
	Atsaucoties VAS “Latvijas dzelzceļš”, turpmāk – Pasūtītājs, konkursu par “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK), turpmāk Konkurss, xx1 turpmāk – Ieinteresētais piegādātājs, iesniedz šādu jautājumu saistībā ar Konkursu:

3. pielikuma prasības pretendenta vadošajiem speciālistiem (Pretendenta vadošie sertificētie būvdarbu vadītāji) punktu 3.2. norādīts “pieredze elektroietaišu būvdarbu vadīšanā vismaz 1 (vienā) satiksmes infrastruktūras objektā, kurš ir nodots ekspluatācijā. Vai Pretendents var apliecināt speciālista pieredzi ar šādu dokumentu “Akts par pieņemšanu izmantošanai pirms būvprojekta pieņemšanas ekspluatācijā”?
	Būvdarbu pabeigšanu apliecina akts par būves pieņemšanu ekspluatācijā. Ja būve vēl nav pieņemta ekspluatācijā, bet attiecīgie būvdarbi ir pabeigti, pieredzi var apliecināt ar pieņemšanas-nodošanas aktu, no kura satura konstatējams attiecīgo būvdarbu pabeigšanas fakts.
No ieinteresētā piegādātāja jautājumā norādītā dokumenta nosaukuma “Akts par pieņemšanu izmantošanai pirms būvprojekta pieņemšanas ekspluatācijā” nav konstatējams būvdarbu pabeigšanas fakts, tādēļ, pirmšķietami, tas nav atbilstošs prasībai.

	2.
	Lūdzam precizēt projekta vadītāja pieredzes prasības:
· Pieredze kā projekta vadītājam vismaz vienā projektā, kurš realizēts saskaņā ar līgumu: projektēšana un būvdarbu veikšana viena līguma ietvaros, un līguma izpildes uzraudzību veikusi trešā puse.  Trešā puse ir domāts būvuzraudzības veicējs? 
· Pieredze kā projekta vadītājam vismaz 1 (viena) inženerbūvju projekta vadībā, kur izbūvēts dzelzceļa infrastruktūras objekts/i nepārtraucot vilcienu kustību būvniecības laikā.  Lūdzam precizēt, ko nozīme dzelzceļa infrastruktūras objekts? Ja piemēram, ir izbūvēts ceļš pāri dzelzceļa sliedem, tas tiek uzskatīts par dzelzceļa infrastrūkturas objektu?
	Attiecībā uz projekta vadītāja pieredzes prasībā ietverto jēdzienu “trešā puse”, iepirkuma komisija skaidro - jēdziens “trešā puse” šajā prasībā ir neatkarīga persona, kura nav saistīta ar būvprojekta izstrādātāju un būvdarbu veicēju. Piemēram, saskaņā ar FIDIC līguma noteikumiem - “Iekārtu piegādes un projektēšanas būvniecības darbu līguma noteikumi”, Pirmais izdevums 1999.gadā, “Trešā puse” ir “Inženieris”.

Attiecībā uz jautājumu, vai izbūvēts ceļš pāri dzelzceļa sliedēm tiek uzskatīts par dzelzceļa infrastruktūras objektu, iepirkuma komisija skaidro, ka pēc jautājumā norādītās informācijas nevar apstiprināt, ka izbūvēts ceļš pāri dzelzceļa sliedēm varētu tikt uzskatīts par dzelzceļa infrastruktūras objektu šādu apsvērumu dēļ.
Dzelzceļa infrastruktūras objektam/būvei jāatbilst normatīvo aktu regulējumam, kas reglamentē dzelzceļa ekspluatāciju, tai skaitā: Dzelzceļa likumam, kur 22. pants nosaka, ka “dzelzceļa infrastruktūras objekti ir specializētās būves”, un Ministru kabineta 2014.gada 2.septembra noteikumiem Nr.530 “Dzelzceļa būvnoteikumi”, kas nosaka dzelzceļa infrastruktūras objektu projektēšanas un būvniecības kārtību, kā arī kārtību, kādā tie pieņemami ekspluatācijā.

	3.
	Lūdzam precizēt stacijas “Liepāja” sliežu ceļa Nr.1 garumu, kurā ir jāveic sliežu režģa un šķembu balasta nomaiņu?
	Iepirkuma komisija skaidro, ka stacijā “Liepāja” 1. sliežu ceļa aptuvenais sliežu tipa R-50 garums ir 500 metri, un vienlaikus atzīmē, ka norādītajam apjomam ir informatīvs raksturs, ievērojot, ka saskaņā ar iepirkuma noteikumiem, t.sk. Tehnisko specifikāciju (Pasūtītāja prasībām), faktiski nepieciešamais apjoms tiek precizēts (detalizēts) projektēšanas posmā, pamatojoties uz inženierizpētes, tehniskās apsekošanas, uzmērīšanas u.c. pasākumiem, kurus iepirkuma rezultātā izvēlētajam būvdarbu veicējam (Uzņēmējam) ir pienākums veikt.


1  ierobežotas pieejamības informācija

